শিক্ষকদের দাবিপূরণ ও কল্যাণে দেশের অর্থনৈতিক অসামর্থ্য এবং যথাসময়ে অর্থায়নের অপ্রতুলতাই দায়ী। অথচ ১৯৬৬ খ্রিস্টাব্দে প্যারিস সন্মেলনে ১৩টি অধ্যায় ও ১৪৬টি ধারা-উপধারায় শিক্ষকের মর্যাদা ও অধিকারের সুপারিশ প্রণীত হয়েছিল, যাতে শিক্ষকের চিকিৎসা-স্বাস্থ্যসেবা, ছুটি-বেতন-ভাতা ও মর্যাদার ক্ষেত্রে বলা আছে (ক) সম্মানজনক পারিতোষিক নিশ্চিতকরণ, (খ) যুক্তিসঙ্গত জীবনমান বিধান কল্পে সুবিধাদি নিশ্চিতকরণ, (গ) স্কেল অনুযায়ী নিয়মিত বেতন-ভাতাদি প্রাপ্তির নিশ্চয়তা, (ঘ) জীবনধারণের ব্যয়বৃদ্ধির সঙ্গে বেতন কাঠামো পূণঃবিন্যাস ও বর্ধিত বেতন প্রাপ্তির নিশ্চয়তা ইত্যাদি।